Lu Xun

Lu Xun (chinés tradicional:鲁迅; chinés simplificau:鲁迅; pinyin: Lǔ xun) u Lu Hsün (Wade-Giles), estió o pseudonimo de Zhou Shuren (chinés tradicional:周树人, chinés simplificau:周树人; pinyin: Zhōu Shùrén; Wade-Giles: Chou Shu-jen) (Xaoxing, China, 25 de setiembre de 1881 - Xangai, 19 d'octubre de 1936) estió uno d'os prencipals escritors chineses d'o sieglo XX.

Representant maximo d'o Movimiento d'o Cuatro de Mayo, ye considerau por muitos como o pai d'a literatura chinesa moderna. Fació parte d'a Liga Chinesa d'Escritors de Cuchas, en Xangai, y destacó por enrestir contra a cultura china tradicional y por a esfensa d'a necesidat d'encetar fundas reformas en a cultura y a sociedat chinesas. En iste sentiu estió partidario d'a reforma linguistica, estando uno d'os primers escritors que, siguindo as ideyas d'intelectuals como Hu Shih, fació servir o chinés vernaclo (白話 / 白话 báihuà) como medio d'expresión literaria, encara que tamién escribió en chinés clasico (文言 wényán). Lu Xun escribió cuentos curtos, y estió redactor, traductor, critico, asayista y poeta.

Categoría:Criticos literarios de China
Categoría:Escritors de China
Categoría:Escritors en chinés
Categoría:Poetas de China
Categoría:Traductors de China
Categoría:1881 (naixencias)
Categoría:1936 (muertes)